กฎกระทรวงกฎกระทรวงกำหนดหลักเกณฑ์วิธีการ และเงื่อนไขการร้องขอรับค่าเสียหายเบื้องต้นจากกองทุนและการจ่ายค่าเสียหายเบื้องต้นจากกองทุนพ.ศ.๒๕๔๕[๑] อาศัยอำนาจตามความในมาตรา ๕แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ ๓) พ.ศ.๒๕๔๐ มาตรา ๒๑ และมาตรา ๓๕ วรรคสอง แห่งพระราชบัญญัติคุ้มครองผู้ประสบภัยจากรถพ.ศ. ๒๕๓๕ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้ข้อ ๑ให้ยกเลิกกฎกระทรวง ฉบับที่ ๗ (พ.ศ. ๒๕๓๕) ออกตามความในพระราชบัญญัติคุ้มครองผู้ประสบภัยจากรถพ.ศ. ๒๕๓๕ข้อ ๒ในกรณีที่บริษัทประกันภัยไม่จ่ายค่าเสียหายเบื้องต้นตามมาตรา ๒๐หรือจ่ายค่าเสียหายเบื้องต้นให้แก่ผู้ประสบภัยไม่ครบจำนวนให้ผู้ประสบภัยแจ้งต่อสำนักงานกองทุนทดแทนผู้ประสบภัย กรมการการประกันภัยพร้อมข้อเท็จจริง ดังนี้(๑) ชื่อบริษัทประกันภัยและหมายเลขกรมธรรม์ประกันภัย(๒)จำนวนเงินค่าเสียหายเบื้องต้นที่ประสงค์ได้รับ(๓)วันที่ไปยื่นขอรับค่าเสียหายเบื้องต้นจากบริษัทประกันภัยหากผู้ประสบภัยไม่สามารถแจ้งได้ให้โรงพยาบาลหรือสถานพยาบาลที่รักษาผู้ประสบภัย ญาติ ผู้มีส่วนได้เสียของผู้ประสบภัยหรือทายาทโดยธรรมของผู้ประสบภัย แล้วแต่กรณีแจ้งแทนได้ข้อ ๓เมื่อมีกรณีตามมาตรา ๒๓ เกิดขึ้นและผู้ประสบภัยไม่อาจขอรับค่าเสียหายเบื้องต้นจากเจ้าของรถที่ก่อให้เกิดความเสียหายหรือจากบริษัทประกันภัยได้ผู้ประสบภัยอาจยื่นคำร้องขอรับค่าเสียหายเบื้องต้นตามแบบที่นายทะเบียนกำหนดต่อสำนักงานกองทุนทดแทนผู้ประสบภัยกรมการประกันภัย พร้อมกับเอกสารหลักฐานดังนี้(๑) ใบเสร็จรับเงินหรือหลักฐานการแจ้งหนี้เกี่ยวกับการรักษาพยาบาล(๒) สำเนาบัตรประจำตัวหรือสำเนาใบสำคัญประจำตัวคนต่างด้าว หรือสำเนาหนังสือเดินทางหรือหลักฐานอื่นใดที่ทางราชการเป็นผู้ออกให้ที่สามารถพิสูจน์ได้ว่าผู้ที่มีชื่อในหลักฐานนั้นเป็นผู้ประสบภัยแล้วแต่กรณีในกรณีผู้ประสบภัยได้รับบาดเจ็บ(๓) สำเนามรณบัตร และหลักฐานตาม (๒)ในกรณีผู้ประสบภัยถึงแก่ความตายเพราะอุบัติเหตุจากรถ(๔) สำเนาบันทึกประจำวันในคดีของพนักงานสอบสวนในกรณีผู้ประสบภัยถึงแก่ความตายให้ทายาทโดยธรรมของผู้ประสบภัยยื่นเอกสารตาม (๒)พร้อมด้วยหลักฐานที่แสดงการเป็นทายาทโดยธรรมหากผู้ประสบภัยไม่สามารถร้องขอได้ให้โรงพยาบาลหรือสถานพยาบาลที่รักษาผู้ประสบภัย ญาติผู้มีส่วนได้เสียของผู้ประสบภัย หรือทายาทโดยธรรมของผู้ประสบภัยแล้วแต่กรณีร้องขอแทนได้ข้อ ๔การยื่นคำร้องขอรับค่าเสียหายเบื้องต้นต้องกระทำภายในหนึ่งร้อยแปดสิบวันนับแต่วันที่มีความเสียหายเกิดขึ้นไม่ว่าจะเป็นกรณีใดตามมาตรา ๒๓ข้อ ๕การจ่ายค่าเสียหายเบื้องต้น ให้จ่ายแก่ผู้ประสบภัย หรือโรงพยาบาลหรือสถานพยาบาลที่ยื่นคำร้องแทนผู้ประสบภัยแล้วแต่กรณีให้ไว้ณ วันที่ ๑๑ เมษายน พ.ศ. ๒๕๔๕อดิศัย โพธารามิกรัฐมนตรีว่าการกระทรวงพาณิชย์หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่กฎกระทรวง ฉบับที่ ๗ (พ.ศ.๒๕๓๕) ออกตามความในพระราชบัญญัติคุ้มครองผู้ประสบภัยจากรถ พ.ศ. ๒๕๓๕ได้กำหนดให้ผู้ประสบภัยที่ยื่นคำร้องขอรับค่าเสียหายเบื้องต้นจากสำนักงานกองทุนทดแทนผู้ประสบภัยต้องแนบหลักฐานสำเนาบัตรประจำตัว สำเนาทะเบียนบ้าน สำเนาใบสำคัญประจำตัวคนต่างด้าวหรือสำเนาหนังสือเดินทางพร้อมกับการยื่นคำขอแต่ผู้ประสบภัยบางรายไม่สามารถนำหลักฐานดังกล่าวมาแสดงได้สมควรกำหนดให้ผู้ประสบภัยสามารถนำหลักฐานอื่นใดที่ทางราชการเป็นผู้ออกให้ที่สามารถพิสูจน์ได้ว่าผู้ที่มีชื่อในหลักฐานดังกล่าวเป็นผู้ประสบภัยจริงมาแสดงพร้อมกับการยื่นคำขอได้นอกจากนี้ ในกรณีที่ผู้ประสบภัยได้รับบาดเจ็บจนไม่สามารถร้องขอรับค่าเสียหายเบื้องต้นต่อสำนักงานกองทุนทดแทนผู้ประสบภัยด้วยตนเองได้สมควรกำหนดให้โรงพยาบาลหรือสถานพยาบาลที่รักษาผู้ประสบภัย ญาติผู้มีส่วนได้เสียของผู้ประสบภัยหรือทายาทโดยธรรมของผู้ประสบภัยสามารถร้องขอรับค่าเสียหายเบื้องต้นแทนผู้ประสบภัยได้ด้วยซึ่งรวมถึงกรณีที่ผู้ประสบภัยบาดเจ็บจนไม่สามารถแจ้งต่อสำนักงานกองทุนทดแทนผู้ประสบภัยด้วยตนเองได้ว่าบริษัทประกันภัยไม่จ่ายค่าเสียหายเบื้องต้นให้หรือจ่ายให้ไม่ครบจำนวนสมควรกำหนดให้บุคคลดังกล่าวแจ้งแทนได้และเพื่ออำนวยความสะดวกแก่ผู้ประสบภัยสมควรกำหนดให้การจ่ายค่าเสียหายเบื้องต้นสามารถจ่ายให้แก่โรงพยาบาลหรือสถานพยาบาลที่รักษาผู้ประสบภัยได้จึงจำเป็นต้องออกกฎกระทรวงนี้พรพิมล/แก้ไข๐๕/๐๘/๔๕A+B(C)นันทพล/ปรับปรุง๘ธันวาคม ๒๕๔๙[๑]ราชกิจจานุเบกษา.เล่ม ๑๑๙/ตอนที่ ๓๕ก/หน้า ๑/๑๙ เมษายน ๒๕๔๕